referat

# Møde i studienævn for Psykologi

Torsdag d. 13. oktober 2022, kl. 11.45 – 13.30

**Journalnr.:** 22/94

Møde indkaldt af: Studiekoordinator Anne-Christina Nielsen

Deltagere: Maj Hansen, Maria L. Vang, Nina Beck Hansen, Jacob S. J. Meline, Trine Banzon, Gunnar Grunert.

Afbud: Ulrich Kirk, Sebastian Joost, Annathea Eriksen, Mette Lærke Nielsen

Observatører: Charlotte Dickmeiss

|  |  |
| --- | --- |
| **Punkt 1:** | **Godkendelse af dagsorden for dette møde.**  Godkendt.  (Referat af møde d. 30. august 2022 er godkendt pr. mail og lagt ud på hjemmesiden) |
| **Punkt 2:** | **Sager til behandling:**  Høring – Standardforretningsorden for de kollegiale organer ved SDU  Studienævnet havde ingen bemærkninger til det fremsendte forslag til rettelse af standardforretningsordenen for de kollegiale organer ved SDU. Dette vil blive meldt tilbage til dekananet ved Det sundhedsvidenskabelige Fakultet. |
| **Punkt 3:**  **Pkt. 4:** | **Sager til orientering:**  Statusmøde og Uddannelsesberetning  Studiekoordinator orienterede kort om det gennemførte statusmøde. Der sker en helt del forandringer på området pt. pga. ny områdeleder. Bl.a. er en Teams platform med adgang til opdateret data på uddannelsesområdet blevet søsat og er under løbende udvikling. Det er meningen, at studienævnsmedlemmer på sigt også skal have adgang til denne platform, da alle de studierettede undersøgelser, som studienævnet er ansvarlige for opfølgningen på, også vil blive tilgængelige ad denne vej.  Statusmødet mundede ud i en handleplan med flg. fokuspunkter:   * Færdiggørelse af arbejdet med revision af kompetenceprofilerne * Studieintensitet * Employability   Handleplanen medsendes dette referat som bilag.  Maria Vang fremhævede under dette emne en fejl i uddannelsesberetningen: Under afsnittet om Dimittendundersøgelsen fremgår det af studienævnets handleplan for undersøgelsen, at 2 % vurderer at studiejobs har haft relevans for ansættelse. Det rigtige tal er 50 %. Derimod er det 2 af dem, der har besvaret undersøgelsen, der vurderer at studiejob har været den 1. prioritet for at de har fået job. Og under alle omstændigheder ligger ’studiejob’ på en fjerde plads i top 5 ud af vigtigste elementer for at komme i job – og dette var udgangspunktet for studienævnets diskussion af undersøgelsen i november 2022. Og studienævnets og studieledelsens fokus med de i handleplanen listede emner, vil være på uddannelsen og elementerne heri.  **Lukkede punkter:**  Ansøgning fra studerende  1. Dispensationssager (lukket punkt) (SAGA)  2. Meritsager (lukket punkt) (SAGA)  Indledningsvis orientering v. Charlotte om procedure for tildeling af eksamenslokaler og udfordringer hermed – specielt i forbindelse med B05/kvartalseksaminer. I de sidste 4 år har Institut for Psykologi fået tildelt lokaler til eksamen på B05 efter kl. 17 på eksamensdagen, fordi undervisning på uddannelser med semesterforløb ’overruler’ eksamen på uddannelser med kvartalsstruktur. Studienævnet opfordrer studieledelsen til at tage kontakt til Teknisk Service – eller andre relevante samarbejdspartnere – for at undersøge om dette problem kan løses. Det kunne evt. være i forbindelse med skemalægning, hvor eksamenslokaler kunne bookes – en løsning der muligvis finder sted på andre SUND-uddannelser.  Herefter fulgte en gennemgang af alle ansøgninger. Studienævnet fulgte indstillinger fra merit- og dispensationsudvalget, og der blev truffet beslutninger i de sager, som efter indstilling fra merit- og dispensationsudvalget var markeret til diskussion. |
| **Punkt 5:** | **Eventuelt**  Intet til dette punkt. |